DM&R HRIATTIRNA,"1011/2024-2025 MIPUITE HNENA NGENNA India Meteorological Department, Regional Meteorological Centre, Guwahati leh Meteorological Centre, Aizawl-in thu a chhuah angin Assam leh a chhehvel-a fur ruah a thawh rualin Mizoram hmun ṭhenkhat, a bik takin Mamit, Kolasib, Lawngtlai leh Siaha District-ah te ruah nasa tak sur thei dinhmunah a ding mek a, Lunglei leh Hnahthial District-ah phei chuan ruah nasa lehzual a sur theih thu khawchin thlirlawktute chuan an sawi a ni. Tin, Mizoram hmun thenkhatah thlipui leh ruah thawk thei a nih bakah ṭek nasa tak tla thei a ni bawk. Hetiang a nih avang hian chhiatna laka kan him theih nan chhungtin te a theih ang anga fimkhur lehzual turin kan inngen nawn leh a ni. Chhiatna thleng emaw, harsatna thlen thulhah District tina District Emergency Operation Centre (DC Office) ṭheuhte englai pawha biak pawh theih reng an ni a, rang taka hriattir tura ngen kan ni.",Dated: 30 th Jun 24 9:48 PM,https://dipr.mizoram.gov.in/post/dmr-hriattirna